***Сабақтың тақырыбы:*** *«Аа дыбысы және әрпі»* ***Оқу іс-әрекетінің мақсаты:****Өткен тақырыпты еске түсіре отырып,а дыбысы және әрпімен таныстыру.Балаларға а дыбысы кездесетін сөзге мысал келтіртіп,сол сөздерді қатыстырып,сөйлем құратқызу арқылы сөздік қорларын толықтыру,ойын тиянақты жеткізе білуге баулу.Жазуға қолдарын жаттықтыру.* ***Оқу іс-әркетінің көрнекілігі:*** *а дыбысының баспа түрі,ребустар,текшелер.* ***Әдіс-тәсілдер:****әңгімелеу,түсіндіру,көрнекілік,сұрақ-жауап.* ***Оқу іс-әркектінің барысы:І.Ұйымдастыру кезеңі.*** *1.Балалар сабағымызды бастамас бұрын бір-бірімізге деген жылы лебіздерімізді тілейік.* ***Шаттық шеңбері: -****Аспанымыз ашық болсын! -Шаңырағымыз биік болсын! -Еліміз тыныш болсын! Тілектерің қабыл болсын!*

*-Балалар,қазір жылдың қай мезгілі? -Қай ай? -Аптаның қай күні?* ***ІІ.Өткен сабақты қайталау -****Балалар,біз өткен оқу іс-әркетіндегі дыбыс туралы не білетінімізді еске түсіріп көрейікші. -Дыбыс дегеніміз не? –Дыбыстар нешеге бөлінеді? -Дауысты,дауыссыз дыбыстарды қандай текшелермен белгілейміз? -Ал,әріп дегеніміз не? –Әріп дегеніміз дыбыстарды таңбалау. -Әріпті көреміз,жазамыз,оқи аламыз.* ***ІІІ.Жаңа сабақ*** *–Ал,балалар мен сендерге қазір жұмбақ жасырамын. Жаңада бар ,ескіде жоқ, Танада бар ешкіде жоқ.* ***Жауабы:(****А дыбысы)*

*-Мынау ненің суреті? -Алма деген қай дыбыстан басталып тұр? -А дыбысы дауысты дыбыс па,дауыссыз дыбыс па? -Неліктен дауысты дыбыс? -Ал,осы алма сөзін қандай текшелермен жазуға болады?*


*Аа дыбысының баспа түрін көрсетіп таныстыру. Аа дыбысын ауада жазып көрсетіп таныстыру.*

***«Кім жылдам ?»****дидактикалық ойыны.А дыбысы кездесетін сөздерге мысал келтіру.Аа дыбысы кездсетін сөздерді алақанмен шапалақ ұру арқылы буынға бөлгізу.*

***Сергіту сәті:****Алма баққа барамыз, Алма теріп аламыз. Ең үлкенін алманың Анамызға сыйлаймыз.*

***Дәптермен жұмыс жүргізу*** *Сурет бойынша дыбыстық талдау жасату (аю,ата,бала)Аа дыбысының үлкен және кіші әріп таңбасын жазып үйренеді.* ***а)****Суретті ребус*

*Шешуі: (Айгүл).Сөзге дыбыстық талдау жасау.* ***б)****Асқабақ,алмұрт сөздеріне дыбыстық талдау жасатып,а дыбысының орнын айтқызу.*



***ІҮ.Қорытындылау -****Балалар,біз бүгін қандай дыбыспен таныстық? -А а дыбысы қандай дыбыс екен?*